पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में कोरोना संक्रमण से पीड़ितों की संख्या रोजाना बढ़ रही है। जिस रफ्तार से मरीजों में संक्रमण की पुष्टि हो रही थी, बेड उससे काफी कम थे। देर से ही सही लेकिन प्रशासन ने भी अस्पतालों में बेड की संख्या बढ़ाई। इससे मरीजों को पहले की तुलना में काफी राहत भी मिली। 12 अप्रैल तक सरकारी स्तर पर अस्पतालों में ऑक्सीजन बेड और आईसीयू बेड की सूची जारी की गई थी।
उसके अनुसार, शहर के निजी व सरकारी अस्पतालों में ऑक्सीजन युक्त सिर्फ 943 बेड थे, जो बढ़कर अब 1905 हो चुके है। वहीं आईसीयू बेड की संख्या 338 थी, यह 737 हुई। फिलहाल राजधानी के अस्पतालों में बेड खाली नहीं होने की स्थिति में हेल्पलाइन 104 के माध्यम से कोविड सर्किट में मरीजों को आईसीयू बेड व वेंटिंलेटर उपलब्ध कराए जा रहे हैं।
खेलगांव में 200 व सदर में 100 ऑक्सीजन बेड बढेंगे
मरीजों की संख्या को देखते हुए तीन सेंटर्स पर और बेड बढ़ने वाले है। रिम्स के मल्टीस्टोरी पार्किंग में 300 ऑक्सीजन बेड का काम लगभग पूरा होने वाला है। तीन से चार दिनों में इसे शुरू कर दिया जाएगा। इसके अलावा रिम्स प्रबंधन ने अंकोलॉजी विभाग में 200 बढ़ाने वाली है। यहां ऑक्सीजन के साथ हाई फ्लो और आईसीयू भी होगा। मंगलवार को 15 वेंटिलेटर और 160 एचएनएफसी मशीन अस्पताल को प्राप्त भी हो चुके है। इसके अलावा लंबे समय से खेलगांव में ऑक्सीजन युक्त 200 और सदर अस्पताल के नए भवन में 100 बेड बढ़ाने की तैयारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn